Donĉo Simeonov Ĥitrov

Donĉo Simeonov ĤITROV (Donĉo Ĥitrov, Дончо Хитров, naskiĝis en 1925, mortis la 17-an de januaro 1991 en Sofio) estis bulgara esperantisto, ĵurnalisto kaj filmisto. Li estis la nepo de la pionira esperantisto Panajot Ĥitrov (Панайот Хитров, 1894-1945), sed mem membriĝis en Bulgara Esperanto-Asocio nur en 1956, Andreas Kuenzli: germanlingva eseo: Bulgarien: Esperanto-Propaganda im Namen des Patriotismus und Nationalismus, für Sozialismus und Kommunismus - Der harte Kampf der bulgarischen Esperantisten um staatliche Anerkennung und ums eigene Überleben (Bulgario: Esperanta propagando en la nomo de patriotismo kaj naciismo, por socialismo kaj komunismo La dura batalo de la bulgaraj esperantistoj por ŝtatiĝo rekono kaj por la propra supervivo), paĝo 121 post kiam la esperantista jam estis mortinta.

Lia aktiva movada kariero koncentriĝis al lia profesio kiel ĵurnalisto. Interalie li helpis fondi kaj dum multaj jaroj prezidis Internacian Ligon de Esperantistaj Foto-kino-magnetofon-amatoroj (ILEF), kaj estis dum longa periodo estrarano de Tutmonda Esperantista Ĵurnalista Asocio (TEĴA). La revuon Bulgara esperantisto li ĉefredaktis inter 1981 kaj 1988. Dokumentajn Esperanto-filmojn li faris pri la UK-oj de Sofio (1963) kaj Varno (1978) kaj pri aliaj temoj, kaj li iniciatis la jubilean filmon de Dobrzyński, Esperanto. En 1985 aperis lia sukcesa libro En la mirinda mondo de la kino.

 Referencoj 

Kategorio:Bulgaraj esperantistoj
Kategorio:Bulgaraj ĵurnalistoj
Kategorio:Bulgaraj reĝisoroj
Kategorio:Filmistoj